Document ID: /roh_data/filtered/fineweb-2-filterrobots_roh.jsonl.gz/32739

Hey ti - Bainvegni!
Sche ti cumenzas quels dis u en ils proxims onns tes emprendissadi lura gratulain nus a ti: Ti es arrivà al dretg lieu. En quella seria d'artitgels declerain nus a ti tut quai che ti stos savair per in bun cumenzament per tia scolaziun professiunala.
You can do this!
Era sche Konfuzius n'ha forsa mai ditg quai, ha el tuttina raschun. E per che tes emprims pass en tes nov biro u en tia nova «buda» gartegian, avain nus discurrì cun responsabels per emprendists, collavuraturs u er cun in scolast davart temas sco gnervusitad, l'emprim di da scola, responsabladad u tge che ti na duais propi betg far durant l'emprim temp en tia nova plazza.
Ti n’es betg persul. En il Grischun cumenzan quest onn bun 1'250 giuvnas e giuvens l’emprendissadi. Ina da quellas è Andrina Janki e nus avain discurrì cun ella curt avant il cumenzament da l'emprendissadi commerzial.
RR actualitad 17:00